Xotira – bebaho ne’mat
Altsgeymer – insonni aqliy qobiliyatdan ayiruvchi kasallik. U ayniqsa xotirani yemiradi. Amerikada keng tarqalgan.
Alan boshlagan tashabbus “Yetti qit’ani zabt eting” deb nomlanadi. O’tgan yilning noyabrida 55 yoshida u Himolay tog’iga chiqib-tushdi. Azaliy orzusiga yetdi: dunyodagi eng baland Jomolungmani zabt etdi. “O’zim bilan telefonimni olgandim. nima qilganim, qaysi cho’qqiga chiqqanimni batafsil yozib bordim. Har kuni alohida hikoya, rasm va videoni joylar edim”, - deydi u. Har bir tog’ni zabt etgan kunini Alan og’ir dardning qaysidir jihatiga bag’ishladi. “Masalan, Antarktikaga safarimni kasalning boshlanishi bilan bog’ladim. Yaxshi do’stim 52 yoshida og’rib qoldi, keyin bilsak, Altsgeymer ekan. Jomolungma cho’qqisini, tabiiyki, onam Aydaga bag’ishladim, jamiki onayi zorlarlarga bag’ishladim”, - deydi u. Alan bu savob ish natijasida uch nodavlat tashkilot uchun pul jamg’arishni ham uddaladi. Bu tashkilotlar Altsgeymer borasida izlanish, kasallarni va ularning oila a’zolarini qo’llab-quvvatlash bilan shug’ullanadi. Alan Arnettning maqsadi ham shu, odamlarga hamdard bo’lish, orzusi ushalishiga ishontirish. “13 million kishining e’tiborini jalb qila oldik. Umidsizlikka berilmaslik kerak, degan gapimiz tobora ko’proq odamga yetib bormoqda. Har bir daqiqada bir inson Altsgeymerga duchor bo’ladi. Bu dard oilalar uchun zarba, ham ruhiy, ham moddiy jihatdan. Men ularni sukutdagi qurbonlar, deyman”, - deydi faol.